ສະຫະລັດ ໄດ້ອອກ ວີຊາ ໃຫ້ຄົນ ເກົາຫຼີເໜືອ ຫຼາຍກວ່າ 10,000 ຄົນໃນ 20 ປີທີ່ຜ່ານມາ
ທ່ານ ຄິມ ກ່າວວ່າ “ການເດີນທາງມາຍັງ ສະຫະລັດ ມີຈຸດປະສົງສຳຄັນຫຼາຍ ເພື່ອໃຫ້ເຂົ້າໃຈເຖິງສັງຄົມ ເພື່ອຢາກຮູ້ວ່າ ຊາວ ອາເມຣິກັນ ພາກັນຄິດແນວໃດ ກ່ຽວກັບ ເກົາຫຼີເໜືອ
ສະຫະລັດ ໄດ້ອອກ ວີຊາໃຫ້ແກ່ຊາວ ເກົາຫຼີເໜືອ ໄປແລ້ວຫຼາຍກວ່າ 10,000 ກໍລະນີ ພາຍໃນຫຼາຍກວ່າ 20 ປີຜ່ານມາ ຊຶ່ງ 18 ຄົນ ແມ່ນໄດ້ອອກໃຫ້ ໃນປີນີ້ ນັບແຕ່ເດືອນ ມີນາ ຫາເດືອນ ມິຖຸນາ ອີງຕາມບັນທຶກຂອງນັກວິເຄາະຂອງສະຖານີວິທະຍຸສຽງອາເມ ຣິກາ ເມື່ອເວົ້າເຖິງຈຳນວນວີຊາທີ່ໄດ້ອອກໃຫ້ຫຼາຍປານນັ້ນ ພວກນັກວິເຄາະກ່າວວ່າ ສະຫະ ລັດ ຈະມີຄວາມຫຼໍ່ແຫຼມຫຼາຍຕໍ່ຄົນພວກທີ່ເອີ້ນວ່າ ພວກນັກສືບແອບແຝງຢູ່ ບໍ່ຕ່າງຫຍັງ ກັນກັບພວກນັກສືບ ໃນສະໄໝອະດີດສະຫະພາບໂຊວຽດ ທີ່ມາຕັ້ງຖິ່ນຖານຢູ່ໃນ ສະ ຫະລັດ ເປັນເວລາດົນນານ ເຮັດໜ້າທີ່ເປັນນັກສືບຢູ່ໃນສ່ວນເລິກເປັນເວລາຍາວນານ ໂດຍຮູ້ກັນວ່າ ຍ້ອນວ່າ ຂາດການຄຸ້ມຄອງທາງດ້ານການທູດ ພວກນັກສືບທີ່ແຝງໂຕຢູ່ນີ້ ຈະມີບັດປະຈຳໂຕປອມ ແລະ ເຮັດວຽກເຮັດການ ແບບພົນ ລະເຮືອນທຳມະດາ ພວກເຂົາຈະພະຍາຍາມເຂົ້າໄກ້ຊິດກັບຜູ້ຄົນໃນລັດຖະບານ ໃນທຸ ລະະກິດຕ່າງໆ, ໃນວົງການການສຶກສາ ແລະ ອື່ນໆ ເພື່ອເກັບກຳເອົາຄວາມຮູ້ຂໍ້ມູນ ຕ່າງໆ ນັບຕັ້ງແຕ່ເລື່ອງເສດຖະກິດໄປຈົນເຖິງການປ້ອງກັນຊາດ ເທົ່າທີ່ພວກເຂົາຈະກະ ທຳໄດ້ແລ້ວລາຍງານໄປຍັງລັດຖະການສືບລັບຂອງ ຣັດເຊຍ ເວລາຢູ່ຕ່າງປະເທດ ຊາວເກົາຫຼີເໜືອ ຈະຖືກມອບໝາຍວຽກງານແບບດຽວກັນນີ້ໃຫ້ ອີງຕາມຄຳເວົ້າຂອງທ່ານ Kim Bying-Ki ອາຈານສອນລັດຖະສາດ ແລະ ວິຊາພົວພັນ ຕ່າງປະເທດທີ່ມະຫາວິທະຍາໄລ ເກົາຫຼີ ໃນກຸງ ໂຊລ ທ່ານ ຄິມ ກ່າວວ່າ